Kemal Kurspahić

Kemal Kurspahić (rođen 1. decembra 1946) bio je jugoslavenski novinar i advokat iz Bosne i Hercegovine, urednik lanca sedmičnih listova pod nazivom "The Connection Newspapers", osnivač i predsjednik Instituta za medije u demokratiji, bivši glavni urednik sarajevskog dnevnog lista Oslobođenje i autor nekoliko knjiga.Biografija, pristup 1. novembar 2010.Tom Gjelten, Sarajevo Daily: A City and Its Newspaper Under Siege (perennial, 1996).

 Biografija 
Rođen je 1946. u Mrkonjić Gradu. Osnovnu školu pohadao je u Bosni i Hercegovini i Hrvatskoj. Trogodišnju srednju školu završio je u Sanskom Mostu. Diplomirao je na Pravnom fakultetu Univerziteta u Beogradu i stekao zvanje advokata.

Novinarstvom se počinje baviti 1962, još u srednjoškolskim danima, radeći kao dopisnik lista za Oslobođenje iz Sanskog Mosta. Bio je urednik beogradskog sedmičnika Student, a od 1969. radi kao dopisnik Oslobođenja iz Beograda. Od 1971. do 1973. dopisnik je iz Jajca. U Sarajevo se seli 1974, gdje radi u nekoliko redakcija.

Od 1981. do 1985. radi kao dopisnik iz New Yorka. Od 1985. do 1988 bio je zamjenik glavnog urednika Oslobođenja, a od decembra 1988. do marta 1994. i glavni urednik.International Editor of the Year Award Na toj funkciji dobija nekoliko priznanja za doprinos slobodi štampe i ljudskim pravima.News From Sarajevo's `Daily Miracle'; Through Shot and Shell, Paper Hits the Street Every Morning, The Washington Post, 2. 9. 1992, Blaine Harden.One Gutsy Newsman, The Washington Post, 19. 2. 1994, Colman McCarthy.

Izvještavao je s Olimpijskih igara 1972. u Münchenu, Zimskih olimpijskih igara 1980. u Lake Placidu te Olimpijskih igara 1984. u Los Angelesu. Bio je i reporter sa Svjetskog nogometnog prvenstva 1974. u Zapadnoj Njemačkoj.

Intervjuirao je niz poznatih ličnosti, poput predsjednika Sjedinjenih Američkih Država Ronalda Reagana, generalnog sekretara Ujedinjenih nacija Javiera Péreza de Cuéllara, indijskog premijera Rajiva Gandhija te predsjednika Šri Lanke Ranasinghea Premadasu. Pisao je komentare za The New York Times, The Washington Post, Herald Tribune, The Los Angeles Times, Die Zeit, El País i druge.

Od 2001. do 2006. radi za Ured Ujedinjenih nacija za drogu i kriminal,High-level Political Conference for the Purpose of Signing the United Nations Convention against Corruption najprije kao glasnogovornik u Beču, a zatim i na Barbadosu kao predstavnik te organizacije za karipsku regiju.

Objavio je četiri knjige. Živi i radi u Washingtonu. Oženjen je i ima dva sina.

 Knjige 
 "Letters from the War", Ideje, Sarajevo, 1992.Chicago Public Library
 "The White House in 1984 on the presidential elections in the United States", Oslobođenje, Sarajevo, 1994.
 "As Long As Sarajevo Exists", Pamphleteer's Press-, 1997.Amazon 
 "Prime Time Crime: Balkan Media in War and Peace", US Institute of Peace Press-, 2003.

 Nagrade i priznanja 
 Nagrada za hrabrost u novinarstvu (International Women’s Media Foundation), Washington, 1992);The Global Network for Women in the News Media)
 Urednik godine (World Press Review), New York, 1993
 Nagrada za ljudska prava "Bruno Kreisky" (Kreisky Foundation), Beč, 1993The Kreisky Prize for Human Rights))
 Heroj borbe za slobodu štampe (International Press Institute), Beč, 2000)
 Busekova nagrada za doprinos boljem razumevanju u jugoistočnoj Evropi (SEEMO), Beč, 2003)

Dnevni list Oslobođenje u periodu dok je Kurspahić bio glavni urednik dobio je više priznanja: 
 List godine u svijetu (BBC i Granada TV), Velika Britanija, 1992Radio Slobodna Evropa, pristupljeno: 5. 10. 2010.)
 Nagrada "Oscar Romero" (The Rothko Chapel), Houston, 1993Oslobođenje, pristupljeno: 5. 10. 2010.)
 Nagrada slobode (Dagens nyheter), Stockholm; Politiken), Kopenhagen, 1993)
 Nagrada "Saharov" za ljudska prava (Evropski parlament, Strasbourg, 1993)
 Nagrada za dosljednost i integritet u novinarstvu (Univerzitet Harvard, 1993)
 Nagrada za dostignuća u novinarstvu (Inter Press Service), Rim, 1993)

 Reference 

 Vanjski linkovi 
 Zvanični sajt 

Kategorija:Rođeni 1946.
Kategorija:Biografije, Mrkonjić Grad
Kategorija:Bosanskohercegovački novinari
Kategorija:Umrli 2021.
Kategorija:Jugoslavenski novinari